Асвячалася вада і напярэдадні гэтага дня, таму набіраць яе можна на працягу ўсяго святочнага дня 19 студзеня. Аднак, каб эфект ад гаючай сілы хрышчэнскай вады быў максімальным, бацюшка Грыгорый, настаяцель храма іконы Божай Маці “Дзяржаўная” г.Івацэвічы, раіў прымаць яе правільна: здаровым людзям наташчак, зранку пасля прасынання, а хворым даецца паслабленне – у любы час. Пры гэтым трэба маліцца: “Госпадзі, прымаю твой дар, святую ваду, якая дапаможа мне пазбавіцца ад грахоў і не паўтараць іх у жыцці праведным. Умацоўваю свій дух, сваю плоць, сваю веру. Амінь”. Ці малітву “Ойча наш”.